నటరాజన్ చంద్రశేఖరన్

నటరాజన్‌ చంద్రశేఖరన్‌ టాటా గ్రూప్‌ సంస్థల చైర్మన్‌, టాటా కన్సల్టెన్సీ సర్వీసెస్ చీఫ్ ఆపరేటింగ్ ఆఫీసర్ మరియు ఎగ్జిక్యూటివ్ డైరెక్టర్. ఆయన టాటాసన్స్‌ చైర్మన్‌గా 12 జనవరి 2017న నియమితుడయ్యాడు. నటరాజన్‌ చంద్రశేఖరన్‌కు 2022లో భారత ప్రభుత్వం పద్మభూషణ్‌ పురస్కారాన్ని ప్రకటించింది. టాటా సన్స్‌ ఛైర్మన్‌గా ఎన్‌.చంద్రశేఖరన్‌ ఐదేళ్ల తన పదవీకాలాన్ని సమర్థంగా నిర్వహించారు. ఆ కారణంగా మరో ఐదేళ్లు పదవీకాలాన్ని పొడిగిస్తూ కంపెనీ బోర్డు 2022 ఫిబ్రవరి 11న నిర్ణయం తీసుకుంది.  ప్రస్తుతం టాటా సన్స్‌కు ఛైర్మన్‌గా వ్యవహరిస్తున్న నటరాజన్‌ చంద్రశేఖరన్‌ ఇకపై ఎయిరిండియా విమానయాన సంస్థకూ ఛైర్మన్‌గా వ్యవహరిప్తారు. ఈ మేరకు ఎయిరిండియా బోర్డు ఆయన నియామకానికి 2022 మార్చి 14న ఆమోదం తెలిపింది.

విద్యాభాస్యం మరియు వృత్తి జీవితం
నటరాజన్ చంద్రశేఖరన్ మోహనూర్‌లోని ప్రభుత్వ పాఠశాలలో పదవ తరగతి తర్వాత తమిళనాడులోని కోయంబత్తూరు ఇన్‌స్టిట్యూట్ ఆఫ్ టెక్నాలజీ నుండి అప్లైడ్ సైన్సెస్‌లో బ్యాచిలర్ డిగ్రీని పూర్తి చేసి 1986లో  తమిళనాడు తిరుచిరాపల్లిలోని నేషనల్ ఇన్‌స్టిట్యూట్ ఆఫ్ టెక్నాలజీ ప్రాంతీయ ఇంజనీరింగ్ కళాశాల నుండి  మాస్టర్ ఆఫ్ కంప్యూటర్ అప్లికేషన్స్ పూర్తి చేశాడు. ఆయన 1987లో టాటా కన్సల్టెన్సీ సర్వీసెస్ లో చేరి ఆ సంస్థ చీఫ్ ఆపరేటింగ్ ఆఫీసర్ గా,  ఎగ్జిక్యూటివ్ డైరెక్టర్‌గా వివిధ హోదాల్లో పని చేసి 6 అక్టోబర్ 2009న టాటా  సి.ఈ.ఓగా బాధ్యతలు చేపట్టాడు. చంద్రశేఖరన్ ఇన్‌స్టిట్యూట్ ఆఫ్ ఎలక్ట్రికల్ అండ్ ఎలక్ట్రానిక్ ఇంజనీర్స్ లో సీనియర్ సభ్యుడు మరియు కంప్యూటర్ సొసైటీ ఆఫ్ ఇండియా మరియు బ్రిటిష్ కంప్యూటర్ సొసైటీలో క్రియాశీల సభ్యుడిగా ఉన్నాడు.ఆయన ఏప్రిల్ 2015లో భారతీయ ఐటీ పరిశ్రమ సంస్థ నాస్కామ్ ఛైర్మన్‌గా నామినేట్ అయ్యాడు.

అవార్డులు మరియు పురస్కారాలు\గుర్తింపు
CNN- IBN ఇండియన్ ఆఫ్ ది ఇయర్ 2014 
జవహర్ లాల్ నెహ్రూ సాంకేతిక విశ్వవిద్యాలయం, హైదరాబాద్ నుండి 2014లో గౌరవ డాక్టరేట్‌ అందుకున్నాడు
 2013లో నెదర్లాండ్స్‌లోని టాప్ ప్రైవేట్ బిజినెస్ స్కూల్ నుండి గౌరవ డాక్టరేట్‌ అందుకున్నాడు
చంద్రశేఖరన్‌కు 2013లో గీతం విశ్వవిద్యాలయం, 2012లో కే.ఐ.ఐ.టి విశ్వవిద్యాలయం, లో ఎస్.ఆర్.ఎం ఇన్స్టిట్యూట్ ఆఫ్ సైన్స్ అండ్ టెక్నాలజీ మరియు పలు విశ్వవిద్యాలయాలు గౌరవ డిగ్రీలను ప్రధానం చేశాయి.
ఇండియా టుడే 2017 భారతదేశంలోని 50 మంది అత్యంత శక్తివంతమైన వ్యక్తుల జాబితాలో ఆయనకి  10వ ర్యాంక్ ఇచ్చింది.
 2022లో భారత ప్రభుత్వం పద్మభూషణ్‌ పురస్కారం

మూలాలు

1963 జననాలు